สรุปภาวะตลาดต่างประเทศวานนี้
สรุปภาวะตลาดต่างประเทศ ประจำวันที่ 13 มี.ค. 2562
13 มี.ค. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (12 มี.ค.) โดยได้รับแรงกดดันจากหุ้นโบอิ้งที่ร่วงลงอย่างหนักติดต่อกันเป็นวันที่ 2 หลังจากเครื่องบิน Boeing 737 MAX 8 ของสายการบินเอธิโอเปียนแอร์ไลน์ประสบอุบัติเหตุตกและส่งผลให้ผู้โดยสารเสียชีวิตทั้งหมด อย่างไรก็ตาม ดัชนี S&amp;P500 และ Nasdaq ปิดในแดนบวก หลังจากอัตราเงินเฟ้อของสหรัฐขยายต่ำสุดในรอบกว่า 2 ปี ซึ่งข้อมูลดังกล่าวช่วยสนับสนุนการคาดการณ์ที่ว่า ธนาคารกลางสหรัฐ (เฟด) จะชะลอการปรับขึ้นอัตราดอกเบี้ยในปีนี้
ดัชนีเฉลี่ยอุตสาหกรรมดาวโจนส์ปิดที่ 25,554.66 จุด ลดลง 96.22 จุด หรือ -0.38% ขณะที่ดัชนี S&amp;P500 ปิดที่ 2,791.52 จุด เพิ่มขึ้น 8.22 จุด หรือ +0.30% และดัชนี Nasdaq ปิดที่ 7,591.03 จุด เพิ่มขึ้น 32.97 จุด หรือ +0.44%
 
ตลาดหุ้นยุโรปปิดลบเมื่อคืนนี้ (12 มี.ค.) หลังจากการซื้อขายเป็นไปอย่างไร้ทิศทาง เนื่องจากนักลงทุนรอรัฐสภาอังกฤษลงมติข้อตกลงการถอนตัวของอังกฤษออกจากสหภาพยุโรป (Brexit) โดยหลังจากปิดตลาด สมาชิกสภาสามัญชนของอังกฤษได้ลงมติด้วยคะแนนเสียง 391-242 เสียงคว่ำข้อตกลง Brexit ที่นางเมย์ทำไว้กับผู้นำสหภาพยุโรป (EU) เมื่อวันจันทร์
ดัชนี Stoxx Europe ลบ 0.06% ปิดที่ 373.25 จุด
ดัชนี CAC-40 ตลาดหุ้นฝรั่งเศสปิดที่ 5,270.25 จุด เพิ่มขึ้น 4.30 จุด หรือ +0.08% และ ดัชนี DAX ตลาดหุ้นเยอรมันปิดที่ 11,524.17 จุด ลดลง 19.31 จุด หรือ -0.17% ขณะที่ ดัชนี FTSE 100 ตลาดหุ้นลอนดอนปิดที่ 7,151.15 จุด เพิ่มขึ้น 20.53 จุด หรือ +0.29%
 
ตลาดหุ้นลอนดอนปิดบวกเมื่อคืนนี้ (12 มี.ค.) โดยได้แรงหนุนจากเงินปอนด์ที่อ่อนค่าลง ซึ่งช่วยหนุนหุ้นกลุ่มส่งออก โดยหุ้นกลุ่มธนาคารและกลุ่มก่อสร้างบ้านปรับตัวขึ้นด้วย ขณะที่นักลงทุนรอรัฐสภาอังกฤษลงมติข้อตกลงการถอนตัวของอังกฤษออกจากสหภาพยุโรป (Brexit)
ดัชนี FTSE 100 ตลาดหุ้นลอนดอนปิดที่ 7,151.15 จุด เพิ่มขึ้น 20.53 จุด หรือ +0.29%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดบวกติดต่อกันเป็นวันที่ 2 เมื่อคืนนี้ (12 มี.ค.) หลังจากซาอุดีอาระเบียส่งสัญญาณว่าจะเพิ่มการปรับลดกำลังการผลิตในเดือนหน้า นอกจากนี้ ตลาดยังได้ปัจจัยหนุนจากข่าวเวเนซุเอลาลดการส่งออกน้ำมัน เนื่องจากประสบปัญหาไฟฟ้าดับทั่วประเทศ
สัญญาน้ำมันดิบ WTI ส่งมอบเดือนเม.ย. เพิ่มขึ้น 8 เซนต์ หรือ 0.1% ปิดที่ 56.87 ดอลลาร์/บาร์เรล
สัญญาน้ำมันดิบเบรนท์ส่งมอบเดือนพ.ค. เพิ่มขึ้น 9 เซนต์ หรือ 0.1% ปิดที่ 66.67 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (12 มี.ค.) โดยได้ปัจจัยหนุนจากการอ่อนค่าของสกุลเงินดอลลาร์ นอกจากนี้ ความไม่แน่นอนของกระบวนการที่อังกฤษจะแยกตัวออกจากสหภาพยุโรป (Brexit) ยังส่งผลให้นักลงทุนเข้าซื้อทองคำในฐานะสินทรัพย์ที่ปลอดภัย
สัญญาทองคำตลาด COMEX (Commodity Exchange) ส่งมอบเดือนเม.ย. เพิ่มขึ้น 7 ดอลลาร์ หรือ 0.54% ปิดที่ 1,298.10 ดอลลาร์/ออนซ์
สัญญาโลหะเงินส่งมอบเดือนพ.ค. เพิ่มขึ้น 13.9 เซนตน์ หรือ 0.91% ปิดที่ 15.413 ดอลลาร์/ออนซ์
สัญญาพลาตินัมส่งมอบเดือนเม.ย. พุ่งขึ้น 15.1 ดอลลาร์ หรือ 1.85% ปิดที่ 831.90 ดอลลาร์/ออนซ์
สัญญาพัลลาเดียมส่งมอบเดือนมิ.ย. เพิ่มขึ้น 8 ดอลลาร์ หรือ 0.5% ปิดที่ 1,490 ดอลลาร์/ออนซ์
 
ดอลลาร์สหรัฐอ่อนค่าลงเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (12 มี.ค.) หลังจากสหรัฐเปิดเผยอัตราเงินเฟ้อที่ขยายต่ำสุดในรอบกว่า 2 ปี ซึ่งข้อมูลส่งผลให้ตลาดคาดการณ์ว่า ธนาคารกลางสหรัฐ (เฟด) จะชะลอการปรับขึ้นอัตราดอกเบี้ยในปีนี้
ดอลลาร์สหรัฐอ่อนค่าลงเมื่อเทียบกับฟรังก์สวิส ที่ระดับ 1.0069 ฟรังก์ จากระดับ 1.0112 ฟรังก์ และอ่อนค่าลงเมื่อเทียบกับดอลลาร์แคนาดา ที่ระดับ 1.3362 ดอลลาร์แคนาดา จากระดับ 1.3408 ดอลลาร์แคนาดา อย่างไรก็ตาม ดอลลาร์แข็งค่าเมื่อเทียบกับเงินเยน ที่ระดับ 111.27 เยน จากระดับ 111.22 เยน
ยูโรแข็งค่าเมื่อเทียบกับดอลลาร์สหรัฐ ที่ระดับ 1.1296 ดอลลาร์ จากระดับ 1.1240 ดอลลาร์ ขณะที่เงินปอนด์อ่อนค่าลงแตะที่ระดับ 1.3084 ดอลลาร์ จากระดับ 1.3150 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.7087 ดอลลาร์สหรัฐ จากระดับ 0.7061 ดอลลาร์สหรัฐ